สุดยอดเชฟแห่งเทือกเขาแอลป์
ประสบความสำเร็จเกินคาดจากดินเนอร์หรูเชฟมิชลินสตาร์ครั้งก่อน ปลุกให้โรงแรมวี กรุงเทพฯ คันไม้คันมือจัดมื้อดินเนอร์สุดเอ็กซ์คลูซีฟขึ้นอีกรอบ เพื่อเอาใจนักชิมรสนิยมโก้หรู โดยเชื้อเชิญ เชฟสเตฟาน บูคง เจ้าของมิชลินสตาร์ระดับ 2 ดาว บินตรงจากเทือกเขาแอลป์ ประเทศฝรั่งเศส มาปรุงเมนูเลิศรสให้ได้อร่อยล้ำ ณ ห้องอาหารฝรั่งเศส La VIE-Creative French Cuisine โรงแรมวี กรุงเทพฯ ระหว่างวันที่ 25-28 พ.ค.นี้,สำหรับนักชิมไฮโซทั้งหลาย ย่อมจะคุ้นเคยกับชื่อเสียงของ เชฟสเตฟาน บูคง เป็นอย่างดี เขาสร้างชื่อก้องโลกจากความเชี่ยวชาญในการสร้างสรรค์เมนูอาหารกับรสชาติที่สมบูรณ์แบบ ด้วยวัตถุดิบคุณภาพจากเทือกเขาแอลป์ จนได้รับการขนานนามให้เป็น สุดยอดเชฟแห่งเทือกเขาแอลป์,นอกจากนี้ เชฟสเตฟาน ยังได้รางวัลการันตีฝีมือมากมาย ไม่ว่าจะเป็นรางวัลจาก M.O.F. (Meilleurs Ouvriers de France) รางวัลอันทรงเกียรติสูงสุดสำหรับ เชฟผู้รักษา เผยแพร่ และสนับสนุนอาหารฝรั่งเศส ให้คงอยู่และเป็นที่รู้จักในวงกว้าง ซึ่งจะมีแต่เชฟมือทองเท่านั้นที่ควรค่าแก่การได้รางวัลนี้,เชฟสเตฟาน เป็นเชฟใหญ่ของ มิเช็ล โคล์เชดี ภัตตาคารชื่อดังประจำโรงแรมเลอ ชาบิชู ตั้งอยู่ในเขตกูร์เชอเวล ซึ่งเป็นสกีรีสอร์ตหรูหราเก่าแก่ที่สุดในเทือกเขาแอลป์ ประเทศฝรั่งเศส และเป็นสถานที่พักผ่อนตากอากาศยอดฮิตของระดับเชื้อพระวงศ์ วีไอพี ตลอดจนเหล่าคนดังจากทั่วโลก ปัจจุบันเขายังคงมีความสุขกับการแบ่งปันการสร้างสรรค์ศิลปะบนจานอาหาร ซึ่งนับเป็นเวลาสิบกว่าปีมาแล้ว ที่ได้เดินทางไปทั่วโลกเพื่อสาธิตและแสดงฝีมือการทำอาหารอันยอดเยี่ยม,เตรียมชิมฝีมือเชฟมิชลินสตาร์ระดับ 2 ดาว จากเทือกเขาแอลป์ ระหว่างวันที่ 25-28 พ.ค.นี้ มีให้เลือก 7 ซิกเนเจอร์เมนู ในราคา 6,000 บาท (สุทธิ) สำหรับอาหารเซต 7 คอร์ส และราคา 8,000 บาท (สุทธิ) สำหรับอาหารเซต 7 คอร์สจับคู่กับไวน์.
ประสบความสำเร็จเกินคาดจากดินเนอร์หรูเชฟมิชลินสตาร์ครั้งก่อน ปลุกให้โรงแรมวี กรุงเทพฯ คันไม้คันมือจัดมื้อดินเนอร์สุดเอ็กซ์คลูซีฟขึ้นอีกรอบ เพื่อเอาใจนักชิมรสนิยมโก้หรู โดยเชื้อเชิญ เชฟสเตฟาน บูคงเจ้าของมิชลินสตาร์ระดับ 2 ดาว
กินอย่างมีเทสต์,ข่าวสตรี,ข่าวไลฟ์สไตล์,เชฟสเตฟาน บูคง,เทือกเขาแอลป์,มิเช็ล โคล์เชดี,ฝรั่งเศส,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ